Ֆինանսական ազատություն (գիրք)

**«Ֆինանսական ազատություն»** (), ամբողջական անվանումը՝ **«Ֆինանսական ազատություն. ապացուցված ուղի դեպի այն ամբողջ գումարը, որը ձեզ երբևէ կպահանջվի»** (), ամերիկացի գրող Գրանտ Սաբատիեի բեսթսելլեր դարձած գիրքը։ 

Հրատարակել է *Penguin Publishing Group* հրատարակչությունը 2019 թվականի փետրվարի 9-ին:

## Ստեղծման պատմություն
Գիրքը Սաբատիեի ֆինանսական «ճանապարհորդությունն» է՝ ֆինանսական հուսահատությունից մինչև ֆինանսական անկախության հասնելը, որը տեղի է ունեցել ընդամենը հինգ տարվա ընթացքում։ Գրքի ստեղծման հիմքում ընկած է նրա փորձը և փողի նկատմամբ նրա ոչ ավանդական մոտեցումը կիսելու ցանկությունը: Նա սկսել է գիրքը գրել 2017-2018 թվականներին՝ տարիներ շարունակ ֆինանսական թեմատիկայով բլոգ վարելուց հետո։

Գիրքը կարևոր դեր է խաղացել շարժման տարածման գործում: 

Այս շարժման հիմքում ընկած են հետևյալ հասկացությունները․

* *Ֆինանսական անկախություն․* այն իրավիճակն է, երբ կա բավականաչափ կուտակած հարստություն հարմարավետ կյանքով ապրելու համար՝ չունենալով փողի համար աշխատելու կարիք։
* *Թոշակի անցում ավելի վաղ․* թոշակի անցնելու և այլևս չաշխատելու տարիքը հարաբերական է։ Ոմանց համար այս հասկացությունը նշանակում է 35 տարեկանում աշխատանքից հեռանալ և կյանքի մնացած մասը չաշխատելը, իսկ մյուսների համար դա կարող է նշանակել մասնագիտական ոլորտից հեռանալ 55 տարեկանում (ավելի վաղ, քան սահմանված թոշակի տարիքը) և կամավորական աշխատանքի անցնելը, որի նկատմամբ ավելի մեծ հետաքրքրություն կա։

Հեղինակն ասել է․ «Ես գրել եմ «Ֆինանսական ազատություն» գիրքը, քանի որ ուզում էի մարդկանց տալ այն, ինչ ես չունեի՝ հստակ ճանապարհային քարտեզ՝ իրենց կորցրած ժամանակը վերադարձնելու և սեփական միջոցներով ապրելու համար»։

## Բովանդակություն
Այս գիրքը հեղինակի կյանքի պատմությունն է՝ միահյուսված այնպիսի խորհուրդներով, որոնք թույլ են տալիս ավելի շատ գումար վաստակել ավելի կարճ ժամանակում՝ հնարավորություն ստեղծելով ավելի շատ ժամանակ ունենալ սիրելի հետաքրքրությունների համար։ Այն մարտահրավեր է նետում ավանդական գրասենյակային 9-ից 6-ը ժամային գրաֆիկին և 63 տարեկանում թոշակի անցնելուն։ Հեղինակն ընդգծում է, որ մարդու՝ փող աշխատելու կարողությունն անսահմանափակ է, բայց ժամանակը սահմանափակ է։

Գրքի պատմությունը սկսվում է 2010 թվականին, երբ Սաբատիեն, որն այդ ժամանակ 20 տարեկան էր, չուներ աշխատանք, ապրում էր ծնողների հետ և իր բանկային հաշվին ուներ ընդամենը 2.26 դոլար։

Այս ֆինանսական անհաջողությունները նրա մեջ կյանքը փոխելու անհապաղ ցանկություն են առաջացրել։ Այդպիսով սկսել է կլանված կարդալ անձնական ֆինանսների, ներդրումների և թվային ձեռներեցության մասին գրքեր և բլոգներ։

Հեղինակը գրքում ներկայացնում է ֆինանսական կայունության հետևյալ հիմնական սկզբունքները.

* **Ֆինանսական ազատության վերաիմաստավորում** 

Սաբատիեն պնդում է, որ փողը նպատակ չէ, այլ գործիք՝ կյանքի կարևոր քայլերն իրագործելու համար: Նա ներկայացնում է ֆինանսական ազատության հետևյալ մակարդակները.

** *Պարզություն․* տվյալ պահի ֆինանսական վիճակի (եկամուտ, ծախսեր, պարտք, զուտ արժեք) ըմբռնում,
** *Ինքնաբավություն․* բոլոր հիմնական ծախսերը հոգալու համար բավարար գումարի վաստակում՝ առանց ուրիշների վրա հույսը դնելու,
** *Կայունություն․* կայուն արտակարգ իրավիճակների ֆոնդի (6+ ամսվա ծախսերի համար) ստեղծում,
** *Ճկունություն․* երկու տարվա կենսապահովման ծախսերի ներդրում՝ հնարավորություն ստեղծելով կարիերայի փոփոխություններ կամ ընդմիջումներ,
** *Ֆինանսական անկախություն․* ներդրումների կատարում և բավարար պասիվ եկամտի ստեղծում՝ բոլոր կենսապահովման ծախսերը հոգալու համար։

* **Եկամտի մաքսիմալացում**

Սա Սաբատիեի փիլիսոփայության անկյունաքարն է։ Չնայած խնայողությունը հավասարման մի մասն է, նա ընդգծում է, որ կա սահմանափակում, թե որքան կարող ենք կրճատել ծախսերը, բայց գործնականում սահմանափակում չկա, թե որքան կարելի է վաստակել։

Այս կետը զարգացնելու համար անհրաժեշտ է՝
* Արդյունավետորեն բանակցել աշխատավարձի բարձրացումների համար,
* Ստանձնել բարձր արժեք ունեցող նախագծեր,
* Զարգացնել պահանջարկ ունեցող հմտությունների և մասնագիտական ցանցեր ստեղծել,
* Զարգացնել «ձեռնարկատիրական մտածելակերպ»՝ անընդհատ փնտրելով ավելին վաստակելու հնարավորություններ, այլ ոչ թե պարզապես սպասել աշխատավարձի,
* Կատարել խելացի խնայողություններ և ներդրումներ։
Խնայողությունների տեսանկյունից Սաբատիեն պաշտպանում է ագրեսիվ խնայողությունների տոկոսադրույքները (հաճախ եկամտի 50%-ը կամ ավելին, որը նա ինքն է ձեռք բերել)․
* Պարզ, ավտոմատացված ներդրումների ընտրություն․ նա խթանում է ցածր գնով, դիվերսիֆիկացված ինդեքսային ֆոնդերից և ETF-ներից օգտվելը երկարաժամկետ աճի համար՝ շեշտը դնելով հետևողականության վրա և խուսափելով բարդ ռազմավարություններից։
* Ծախսերի վերանայում և նվազեցում․ հեղինակը խորհուրդ է տալիս կենտրոնանալ վճարների, հարկերի և ավելորդ ծախսերի նվազագույնի հասցնելու վրա՝ ներդրումային եկամուտները մեծացնելու համար։
* Բարդ տոկոսների ըմբռնում․ անհրաժեշտ է հասկանալ, թե ինչպես կարող են բարդ տոկոսները մեծացնում հարստությունը ժամանակի ընթացքում։
* Շարունակական ուսուցում․ հեղինակն ընդգծում է անձնական ֆինանսների, ներդրումների և տնտեսական միտումների վերաբերյալ ինքնակրթվելու կարևորությունը։
* Երջանկությանը առաջնահերթություն տալը․ գիրքը զրկանքների մասին չէ, այլ ծախսերը մարդկային արժեքներին համապատասխանեցնելու մասին, որպեսզի հնարավոր լինի առավելագույնս խնայել՝ առանց դժբախտության զգացողության:

## Կարծիքներ
Տարբեր հայտնի կազմակերպությունների աշխատակիցներ գնահատել են գրքի կարևորությունը և արտահայտել իրենց կարծիքը։ 

*Side Hustle* և *The $100 Startup* բեսթսելլերների հեղինակ Քրիս Գիլբոն ասել է․

*Becoming Minimalist* և *Simple Money* ամսագրերի հիմնադիր Ջոշուա Բեքերը նշել է․ 

*The Automatic Millionaire* և *The Latte Factor* բեսթսելլերների հեղինակ Դավիթ Բախը գրել է․

*US News & World Report-*ի լրագրող և գրող Կորիան Հիքսը խոստովանել է․

*«Set For Life?»* գրքի հեղինակ և «The BiggerPockets Money Show» փոդքասթի հաղորդավար Սքոթ Թրենչը, կարդալով գիրքը, փաստել է․

## Ծանոթագրություններ

## Արտաքին հղումներ
* Goodreads կայքում գրքի մասին 
* Գիրքն Ամազոնում

Կատեգորիա:2019 գրքեր
Կատեգորիա:Ամերիկյան գրքեր